ขุดอุโมงค์มไหสวรรย์คืบ55%
ล่าสุดติดปัญหาคลองบางน้ำชน-เลื่อนเปิดใช้เป็นมีนาฯ 59,เผยทางลอดแยกมไหสวรรย์คืบ 55% ต้องใช้เวลาเจาะอีก 4-5 เดือน เร่งจี้ผู้รับเหมาให้แล้วเสร็จในปีนี้,เมื่อวันที่ 20 มี.ค.58 นายวสันต์ เจือวัฒนา ผู้อำนวยการกองควบคุมการก่อสร้าง สำนักการโยธา กทม. เปิดเผยถึงความคืบหน้าโครงการก่อสร้างทางลอดถนนตากสินกับถนนรัชดาภิเษก (อุโมงค์แยกมไหสวรรย์) ว่า ล่าสุดจากการตรวจผลงานการก่อสร้างโดยรวม พบว่าผลการดำเนินงานคืบหน้า 55 เปอร์เซ็นต์ ซึ่งขณะนี้อยู่ระหว่างการใช้เครื่องขุดเจาะอุโมงค์ทางลอด แต่ติดขัดอุปสรรคเนื่องจากมีคลองบางน้ำชนมาอยู่ในแนวการก่อสร้างอุโมงค์จึงทำให้ล่าช้า อีกทั้งติดปัญหารื้อย้ายระบบสาธารณูปโภคใต้ดินอีกด้วย ทั้งนี้ งานโครงสร้างของทางลอดอุโมงค์จะต้องใช้ระยะเวลาอีก 4-5 เดือนจึงจะแล้วเสร็จ และหลังจากนั้นจะทำการเทพื้นคอนกรีต งานหลังคาทางลอด งานระบบต่างๆ อาทิ ระบบระบายอากาศ ระบบน้ำ และระบบไฟฟ้า ซึ่งทางสำนักการโยธา จะเร่งให้ผู้รับเหมาดำเนินการโดยเร็วที่สุด หากเป็นไปตามแผนที่ได้วางไว้ คาดว่าจะแล้วเสร็จตามกำหนดภายในปี 2558 แต่หากติดปัญหาอื่นๆโดยเฉพาะหน้างาน ก็อาจจำเป็นต้องทำให้เลื่อนไปเปิดใช้ในช่วงเดือน มี.ค.2559,สำหรับทางลอดดังกล่าว มีความยาวโครงการประมาณ 1,515 เมตร ขนาด 4 ช่องการจราจรกว้าง 17 เมตร ความสูงช่องลอดประมาณ 5 เมตร ความยาวทางลอด 887 เมตร พร้อมงานระบบสำหรับทางลอด งานระบบป้ายและเครื่องหมายจราจร งานปรับปรุงถนนและทางแยกเดิม รวมทั้งงานประกอบอื่นๆ โดยใช้งบประมาณในการก่อสร้างกว่า 969 ล้านบาท,โครงการก่อสร้างทางลอดถนนตากสินกับถนนรัชดาภิเษก (อุโมงค์แยกมไหสวรรย์) เป็นการแก้ไขปัญหาการจราจรบริเวณแยกถนนตากสิน ลดจุดตัดทางแยก เพิ่มประสิทธิภาพการจราจรบนถนนตากสิน ซึ่งเป็นโครงข่ายถนนวงแหวนรัชดาภิเษกของกรุงเทพฯ และรองรับโครงการต่างๆที่จะเกิดขึ้นในอนาคต ซึ่งเป็นส่วนหนึ่งของโครงการแก้ไขปัญหาจราจรเร่งด่วนของกรุงเทพฯ.
เผยทางลอดแยกมไหสวรรย์คืบ 55% ต้องใช้เวลาเจาะอีก 4-5 เดือน เร่งจี้ผู้รับเหมาให้แล้วเสร็จในปีนี้
วสันต์ เจือวัฒนา,ทางลอด,อุโมงค์,มไหสวรรย์,คืบหน้า,อุโมงค์แยกมไหสวรรย์,แก้ปัญหาจราจร,ทีมข่าวกทม.,ข่าว,ข่าวฉบับพิมพ์,ไทยรัฐออนไลน์